b'\n_START_ARTICLE_\nVlad I. Uzurpator\n_START_SECTION_\n\xc5\xbdivljenje\n_START_PARAGRAPH_\nVlad, ki se je \xc5\xbee pred prihodom na oblast bojeval z Mirceo I. za vla\xc5\xa1ki prestol, je izkoristil njegov beg v Transilvanijo po porazu s Turki leta 1395 in s podporo Moldavije, Osmanskega cesarstva in Poljske zasedel zahodno Vla\xc5\xa1ko (Oltenijo) in se razglasil za vla\xc5\xa1kega vladarja. Isto leto je s tur\xc5\xa1ko pomo\xc4\x8djo odbil poskus ogrskega kralja, da na vla\xc5\xa1ki prestol vrne Mirceo I.._NEWLINE_Leta 1396 je Vlad priznal nadoblast poljskega kralja Vladislava II. Jagiela. Naslednje leto je zavrnil po\xc5\xa1njo ogrskega kralja Sigismunda Luksembur\xc5\xa1kega za sodelovanje v kri\xc5\xbearskem pohodu proti Osmanskemu cesarstvu. Kri\xc5\xbearji so bili v bitki pri Nikopolju leta 1396 pora\xc5\xbeeni. Vlad je zaradi svoje protur\xc5\xa1ke politike izgubil podporo bojarjev in bil decembra 1396 prisiljen pobegniti iz dr\xc5\xbeave. Na begu ga je transilvanski vojvoda \xc8\x98tibor ujel in izro\xc4\x8dil Ogrski. Januarja 1397 se je na vla\xc5\xa1ki prestol vrnil Mircea I..'